Document ID: 32009D0110

KOMISSION PÄÄTÖS,
tehty 10 päivänä helmikuuta 2009,
yhteisön osallistumisesta Saksassa vuonna 2008 toteutettujen Newcastlen taudin torjuntaa koskevien hätätoimenpiteiden rahoitukseen
(tiedoksiannettu numerolla K(2009) 712)
(Ainoastaan saksankielinen teksti on todistusvoimainen)
(2009/110/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 4 artiklan 2 kohdan,
sekä katsoo seuraavaa:
(1)
Newcastlen tauti on tarttuva virustauti, joka aiheuttaa suurta kuolleisuutta siipikarjassa.
(2)
Newcastlen taudin puhkeamiseen liittyy riski, että taudinaiheuttaja leviää muille siipikarjatiloille kyseisessä jäsenvaltiossa tai elävän siipikarjan tai siitä saatavien tuotteiden kaupan kautta muihin jäsenvaltioihin ja kolmansiin maihin.
(3)
Taudinpurkaus voi siksi nopeasti kasvaa mittasuhteiltaan epidemiaksi, minkä vuoksi siipikarjanpidon kannattavuus todennäköisesti pienenisi selvästi.
(4)
Yhteisön toimenpiteistä Newcastlen taudin torjumiseksi 14 päivänä heinäkuuta 1992 annetussa neuvoston direktiivissä 92/66/ETY (2) vahvistetaan toimenpiteet, jotka jäsenvaltioiden on toteutettava välittömästi taudin puhjettua, jotta viruksen leviäminen estetään.
(5)
Päätöksessä 90/424/ETY säädetään menettelyistä, joita käytetään myönnettäessä yhteisön rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 4 artiklan 2 kohdan nojalla jäsenvaltiot saavat rahoitusta Newcastlen taudin hävittämiseksi toteutettavista tietyistä toimenpiteistä aiheutuviin kustannuksiin.
(6)
Päätöksen 90/424/ETY 3 artiklan 5 kohdassa ja 4 artiklan 2 kohdassa säädetään säännöistä, jotka koskevat jäsenvaltioille aiheutuvien kulujen prosenttiosuutta, jonka yhteisön rahoitusosuus voi kattaa.
(7)
Newcastlen taudin hävittämiseksi toteutettuihin hätätoimenpiteisiin myönnettävän yhteisön rahoitusosuuden maksamiseen sovelletaan neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetussa komission asetuksessa (EY) N:o 349/2005 (3) vahvistettuja sääntöjä.
(8)
Saksassa todettiin vuonna 2008 Newcastlen tautia. Saksa ryhtyi direktiivin 92/66/ETY ja päätöksen 90/424/ETY 3 artiklan 2 kohdan mukaisesti toimenpiteisiin kyseisten taudinpurkausten torjumiseksi.
(9)
Saksa on täyttänyt kaikilta osin päätöksen 90/424/ETY 3 artiklan 3 kohdassa ja asetuksen (EY) N:o 349/2005 6 artiklassa säädetyt tekniset ja hallinnolliset velvoitteet.
(10)
Saksa on esittänyt 18 päivänä kesäkuuta 2008 ja 17 päivänä heinäkuuta 2008 arvionsa Newcastlen taudin hävittämistoimenpiteiden aiheuttamista kuluista.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön rahoitus Saksalle
Saksalle voidaan myöntää yhteisön rahoitusta kustannuksiin, jotka sille aiheutuivat toimenpiteistä, jotka toteutettiin vuonna 2008 päätöksen 90/424/ETY 3 artiklan 2 kohdan ja 4 artiklan 2 kohdan mukaisesti Newcastlen taudin torjumiseksi.
2 artikla
Osoitus
Tämä päätös on osoitettu Saksan liittotasavallalle.
Tehty Brysselissä 10 päivänä helmikuuta 2009.

Labels: 0
18
15
6